हाग्रा बिफाननि मावफारियाफोरा मिथि होनाय बादिब्ला 2 नं उल्थापानि गामिनिफ्राय सानै दंफां सिखावफोर फारियै थांखि नार्जारी, सुमित सुम्फ्रामारी मुंनि सानै सुबुंखौ हाग्रा बिफाननि मावफारियाफोरा रबिबाराव हमनानै लाबोदोंमोन।  बिनि हेंथायैनो 2 नं उल्थापानि हाग्रा ओनसोलनि रायजो- राजाफोरा जयै  सम्बारनि फुङाव उल्थापानि हाग्रा मावखुलिखौ बुफाइ बुसि खालामनानै थेर बोथोर खालामो।    मख’नाय जायोदि उल्थापानि हाग्रा मावखुलिखौ समबारनि फुङाव सोमो नांथावै हाग्रा माफियाफोरा गाग्लोबनानै थेर-बेथेर खालामनाय जाथायजों लोब्बा थानाय सा 8 सुबुंफोरखौ  कक्राझार पुलिसआ हमनानै कक्राझार पुलिस थानायाव लाबोबाय होन्नानै हाग्रा बिफाननि सुलुङाव फोरमायदों । बे जाथायनि सायाव  उल्थापानि हाग्रा रेन्जनि अपिसार हेमन्त कुमार मुसाहारीआ कक्राझार पुलिस थानायाव एजाहार होबाय होन्नानै बुङो  ।